කෙසේ වුව ද විමසුමට ඉදිරිපත් වූ කොඩි බොහෝමයක් ඒවා රැකගෙන සිටි අය රජය වෙත පරිත්‍යාග කළහ. ඇතැම් කොඩිවල ඉතිහාසය හා සටහන් ලබා ගැනීමෙන් පසු ඒවා රැකගෙන සිටි අයටම බාරදෙන ලදී. සිංහලේ කොඩි පිළිබඳව කරුණු විමසුම් එතෙකින් නිම විය. එය ඉතාම සාර්ථක වූවක් බව කාගේත් විවෘත පිළිගැනීම විය. එහෙත් කෞතුකාගාර අධ්‍යක්ෂ ජෝශප් පියර්සන් මහතාත් අධිනීතිඥ ඊ.ඩබ්. පෙරේරා මහතාත් විමැසුමේ ප්‍රතිඵල ගැන එතරම් සතුටකට පත්වූයේ නැත. සිංහලය යටත් කරගෙන රටේ සියලු ධන සම්පත් සූරාකමින් සංස්කෘතිය විනාශ කරමින් සිටි බ්‍රිතාන්‍යයන් හට විරුද්ධව නිදහසේ විමුක්තිකාමී සටනේ පදනම වැටීගෙන ආ සමයේ අධිනීතිඥ ඊ.ඩබ්ලිව්. පෙරේරා මැතිතුමාට මෙම විමැසුමෙන් අවශ්‍ය වූයේ සිංහලයන්ගේ නියම සිංහ කොඩිය සොයා ගැනීමටය. අඩුම ගණනේ නියම සිංහ කොඩියේ හෝ සිංහලේ අන්තිම රජුගේ රාජකීය කොඩිය වූ සිංහ කොඩියේ අනු සටහනක් සොයා ගැනීමටය.
පෙරේරා මැතිතුමාට මෙම විමසුමෙන් අවශ්‍ය වූයේ කුමක් සොයා ගැනීමටද?
සිංහලයන්ගේ නියම සිංහ කොඩිය